title: كورة (سپور)
text: فلقواعد ديال اللعبة، لماطش وهو خدام عندو جوج دلحالات ديال اللعب: كورة ملعوبة وكورة برا التيران. من لبدية تاع كولّا فترة (ميطا) بالصفّارة حتال لافّان ديالها، لكورة كاتكون فلحالة لملعوبة من غير إلا كانت خارجة أولّا لحكم حبس لقصارة. فاش لكورة كاتولّي فلحالة ديال برّا التيران، كايتعاود لبدية داللعب بوحدة من هاد التمنية الطرق، على حساب كيفاش خرجات. نفتارضو كاينة فرقة (أ) مهاجمة وفرقة (ب) مدافعة: